**COMUNICAT DE PRESĂ**

**”PNRR: Fonduri pentru România modernă și reformată!”**

**Informare privind proiectul ” Reabilitarea, modernizarea și dotarea Centrului de zi pentru persoane adulte cu handicap Feliceni”**

Direcția Generală de Asistență Socială și Protecția Copilului Harghita implementează proiectul **"Reabilitarea, modernizarea și dotarea Centrului de zi pentru persoane adulte cu handicap Feliceni"**. Scopul proiectului este de a asigura accesibilitatea și eficiența funcționării Centrului, cu un accent pe economie energetică și sustenabilitate.

Prin reabilitarea și modernizarea clădirii, precum și prin dotarea Centrului, se urmărește furnizarea de servicii de calitate într-un mediu fizic sigur și accesibil. De asemenea, se dorește oferirea de servicii specializate în comunități marginalizate pentru persoanele cu dizabilități care nu pot ajunge la sediul Centrului.

Obiectivul general al proiectului este de a contribui la integrarea socială a persoanelor adulte cu dizabilități și prevenirea instituționalizării acestora.

Prin achiziționarea unui mijloc de transport adaptat, se va facilita deplasarea persoanelor cu dizabilități din comunitățile marginalizate către Centrul de zi, precum și transportul acestora la domiciliu.

Proiectul este finanțat prin **Planul Național de Redresare și Reziliență al României (PNRR),** apel de proiecte gestionat de Ministerul Muncii și Solidarității Sociale,titlu apel:Componenta C13– Reforme sociale- Investiția 2.- Reabilitarea/renovarea și dezvoltarea infrastructurii sociale pentru persoanele cu dizabilități **(**PNRR/2022/C13/MMSS/I2./- runda 1).

Valoarea totală a finanțării nerambursabile este de 1.318.041,64 lei.

Contractul de finanțare a fost semnat în data de 10.05.2023, iar proiectul trebuie finalizat până la data de 31.12.2024.

„Conținutul acestui material nu reprezintă în mod obligatoriu poziția oficială a Uniunii Europene sau a Guvernului României”.

**„PNRR. Finanțat de Uniunea Europeană – UrmătoareaGenerațieUE”.**

<https://mfe.gov.ro/pnrr/> (https:/[/www.f](http://www.facebook.com/PNRROficial/))a[cebook.com/PNRROficial/)](http://www.facebook.com/PNRROficial/))